arjun reddy actor vijay deverakonda next projects?
‘అర్జున్‌రెడ్డి’: ఇకపై అలాంటి పాత్రలే చేస్తాడట!
'అర్జున్ రెడ్డి' చిత్రంతో సక్సెస్ అందుకున్న విజయ్ దేవరకొండ.. ఆ సినిమా కారణంగా ఎన్నో విషయాలు తెలుసుకున్నానని, వ్యక్తిగత జీవితాన్ని కూడా ఈ సినిమా ప్రభావితం చేసిందని చెప్పారు.
TNN | Updated:
Sep 5, 2017, 03:18PM IST
' అర్జున్ రెడ్డి ' చిత్రంతో సక్సెస్ అందుకున్న విజయ్ దేవరకొండ .. ఆ సినిమా కారణంగా ఎన్నో విషయాలు తెలుసుకున్నానని, వ్యక్తిగత జీవితాన్ని కూడా ఈ సినిమా ప్రభావితం చేసిందని చెప్పారు. ఇకపై తనకు ఏది నచ్చితే అది చేయాలని, ఏదనిపిస్తే అది మాట్లాడాలని నిర్ణయించుకున్నట్లుగా వెల్లడించాడు. ఇకపై కథల విషయంలో చాలా జాగ్రత్తలు తీసుకుంటానని తనకు సూట్ అయ్యే పాత్రలు మాత్రమే అంగీకరిస్తానని నచ్చకపోతే ఆ విషయాన్ని చెప్పడానికి అసలు మొహమాటపడనని ఎవరేమనుకున్నా డోన్ట్ కేర్ అంటూ చెప్పుకొచ్చాడు ఈ యంగ్ హీరో.
ఇదివరకు తన దగ్గరకు వచ్చిన కథలు నచ్చకపోతే ఆ విషయాన్ని చెప్పడానికి కాస్త ఇబ్బంది పడేవాడట విజయ్ దేవరకొండ. కానీ ఇప్పుడు అలాంటి పరిస్థితి తెచ్చుకోనని ఇతర కారణాలు చెప్పి తప్పించుకోనని నచ్చకపోతే నచ్చలేదని నిర్మొహమాటంగా చెప్పేస్తానని అన్నాడు. ఇకపై ఎక్కువగా రియలిస్టిక్&zwnj;గా ఉండే సినిమాల్లోనే నటిస్తానని, అటువంటి పాత్రలే నాకు సెట్ అవుతాయని, ప్రేక్షకులు కూడా ఆదరిస్తున్నారని స్పష్టం చేశాడు.
మొహమాటంతో సినిమాలు చేసే ప్రసక్తే లేదని తేల్చేశాడు. ప్రస్తుతం విజయ్ దేవరకొండ రాహుల్, భరత్ అనే ఇద్దరు కొత్త దర్శకులతో సినిమాలు చేయబోతున్నాడు. అలానే నందిని రెడ్డి దర్శకత్వంలో ఓ సినిమా, గీతాఆర్ట్స్ బ్యానర్&zwnj;&zwnj;లో మరో సినిమా కమిట్ అయ్యాడు.